Gargoyle's Quest

Το Gargoyle's Quest (γνωστό στην Ιαπωνία ως Reddo Arīmā Makaimura Gaiden, ιαπωνικά: レッドアリーマー 魔界村外伝) είναι side-scrolling βιντεοπαιχνίδι δράσης και πλατφόρμας με στοιχεία ρόλων. Αναπτύχθηκε από την Capcom και κυκλοφόρησε στις 2 Μαΐου του 1990 στην Ιαπωνία και τον Ιούλιο του ίδιου έτους στις Η.Π.Α. και τον Καναδά, για το Game Boy της Nintendo. Η ιστορία αφορά τον Firebrand, τον κεντρικό ήρωα, ο οποίος έκανε το ντεμπούτο του στο επιτυχημένο arcade παιχνίδι, Ghosts 'n Goblins. Το παιχνίδι είχε δύο συνέχειες, το Gargoyle's Quest 2, για το NES το 1992, και δύο χρόνια μετά το Demon's Crest, για το SNES.

 Ο Firebrand είναι ένας δράκος του οποίου το πεπρωμένο είναι να γίνει ο Red Blaze που σώζει τον Κόσμο των Δράκων από την οργή του King Breager και φέρνει ξανά την ειρήνη στη χώρα. «Πριν από πολύ καιρό, ο Κόσμος των Δράκων ξέφυγε την τελευταία στιγμή από ένα μεγάλο κίνδυνο. Ένας μεγάλος στρατός από Καταστροφείς ήρθαν από ένα γειτονικό σύμπαν. Τα πλάσματα του Κόσμου των Δράκων δεν μπορούσαν να αντιμετωπίσουν την δύναμη των πανίσχυρων Καταστροφέων. Εκεί που όλοι είχαν εγκαταλείψει κάθε ελπίδα, μια πελώρια φωτιά πέταξε πάνω από τον Κόσμο, εξαφανίζοντας τον στρατό των Καταστροφέων. Εκατοντάδες χρόνια έχουν περάσει και ο Κόσμος απειλείται για άλλη μια φορά...» Firebrand (κεντρικός χαρακτήρας) - ένας δράκος το πεπρωμένο του οποίου είναι να γίνει η Κόκκινη Φωτιά και να κατατροπώσει τον King Breager.Red Blaze (Κόκκινη Φωτιά) - ο σωτήρας του Κόσμου των Δράκων. Ήταν ένας μεταλλαγμένος δράκος. Νίκησε τον Άρχοντα της Καταστροφής (King of Destruction) πριν από πολλά χρόνια και τον φυλάκισε στο υπέδαφος. Ο Rushifell νομίζει ότι αυτός είναι ο Red Blaze ώσπου ο Firebrand τον νικάει και κερδίζει αυτός τον τίτλο.King Darkoan - βασιλιάς του Κόσμου των Δράκων. Είναι φυλακισμένος στον ίδιο του τον πύργο και δεν μπορεί να μετακινηθεί από τον θρόνο του.Baron Jark - Βαρώνος της πρώτης πόλης στην οποία εισέρχεσαι, μοιάζει με τον Satan του παιχνιδιού Ghosts 'n Goblins. Σου ζητάει να του βρεις το χαμένο Gremlin Stick το οποίο του είχε δοθεί από τον King Darkoan, με τη χρήση του Fingernail of the Spectre. Όταν το έχει στην κατοχή του μπορεί να προβλέψει το μέλλον.Majorita - ζει στο Σπήλαιο του Σκότους και αφηγείται στον Firebrand τον θρύλο του Red Blaze.Baron Byron - κάτοχος του Candle of Darkness, το οποίο είναι απαραίτητο για βρεις την Majorita στο Σπήλαιο του Σκότους.King Breager (τελικό boss) - γνωστός ως βασιλιάς της Καταστροφής. Θέλει να καταστρέψει τον Κόσμο των Δράκων. Απέτυχε να το πραγματοποιήσει στο παρελθόν όταν τον εμπόδισε η Κόκκινη Φωτιά.Οι Καταστροφείς - ο στρατός που ελέγχει ο King Breager.Zundo Druer (πρώτο boss) - φυλάει το πέρασμα για τον Κόσμο των Δράκων. Μοιάζει με γιγάντιο ψάρι και ξερνάει φλόγες.Four-Eyes (δεύτερο boss) - βρίσκεται στην κορυφή του Πύργου και φυλάει το Gremlin Stick. Τα τέσσερα μάτια του βρίσκονται στους τοίχους: δύο στην μία πλευρά του δωματίου, και δύο στην αντίθετη πλευρά. Οι ίριδές τους πετούν σπίθες.Bellzemos (τρίτο boss) - ο δαίμονας που κρατάει τον King Darkoan φυλακισμένο στο παλάτι του. Ένας δαίμονας - σκελετός που πετάει στον αέρα και το σώμα του χωρίζεται σε μικρά αιχμηρά κομμάτια πριν ξαναπάρει την αρχική του μορφή.Zakku Druzer (τέταρτο boss) - εμφανίζεται στην Έσχατη Έρημο. Μοιάζει με γιγάντιο σκελετό σαλιγκαριού με δύο μικρότερα δαιμονικά κεφάλια κάτω από το κύριο κεφάλι του. Εξαπολύουν βλήματα κατά του Firebrand. Κρατάει το Candle of Darkness.Rushifell (πέμπτο boss) - πιστεύει ότι είναι ο Red Blaze και κρατάει το Eternal Candle. Όταν χάνει, δίνει πρόθυμα το Candle στον πραγματικό Red Blaze. Gargoyle's Quest στο GameFAQs